Dona'm les entitats que apareixen en el text següent:
Anna Rosselló i Elias (Flix, 3 de desembre de 1923 - 21 d'abril de 2020) va ser una escriptora catalana i esperantista compromesa amb els drets de les nacions sense estat, especialment de les que va visitar a l'Amèrica del Sud i Centreamèrica i la seva pròpia, els Països Catalans. Nascuda a Flix l'any 1923, Anna Rosselló va viure en un entorn molt polititzat. Els seus dos germans lluitaren al bàndol republicà a la Guerra Civil Espanyola i acabaren condemnats per consells de guerra franquistes. Un d'ells a set anys de presó i l'altre aconseguí exiliar-se a la Catalunya Nord. Les autoritats franquistes en forçaren el retorn amb un xantatge familiar empresonant-ne el pare, el qual morí el 1940 a la presó segons la versió oficial perquè "havia caigut per unes escales". Rosselló coneixeria a Josep Travesset, un parent llunyà de Balaguer que trobà a Andorra i que li serví d'enllaç per fer arribar correspondència al germà exiliat llavors a Perpinyà. Josep havia arribat a Andorra a finals de la Segona Guerra Mundial també fruit de l'exili republicà, passant de les trinxeres de la guerra al camp de concentració d'Argelers. Els nazis l'havien obligat a treballar en una fàbrica d'Alemanya de la qual escaparia al final de la guerra. Anna i Josep s'acabaren enamorant, es casaren i se n'anaren a viure a Barcelona. El marit seria empresonat pel seu passat republicà, però l'any 1956 en sortiria i marxaren a l'exili, amb la seva filla Carme Travesset. El 1956 Anna Rosselló va viatjar al Brasil amb el seu marit Josep Travesset i la seva filla Carme de dos anys i mig, fugint de la repressió franquista i també a causa de la misèria de l'estat espanyol en aquella època. Després de residir a São Paulo un temps, van iniciar un viatge a través de tot el con sud per conèixer de pròpia mà les nacions ameríndies que havien estat esclavitzades pels colonitzadors espanyols. També assistiren a diversos col·loquis i congressos organitzats per les universitats o les entitats amb les quals contactaven. El viatge el van fer en un carruatge tirat a cavall que anomenaven cotxellar, amb el qual viatjaren pels estats del Brasil, Bolívia, Perú, Equador, Colòmbia, Panamà, Costa Rica, Nicaragua, Hondures, El Salvador i Guatemala, quedant-se a les portes de Mèxic on no els deixaren entrar. D'allí giraren cua vers Panamà i després de vuit anys al continent americà retornaren a Barcelona el 1965. El recorregut havia estat de 26.000 km. Tots aquells anys dugueren una vida senzilla i precària, combinant els ingressos que treien de conferències i exposicions de pintura amb l'ajuda econòmica de la gent que anaven coneixent. El llibre L'Amèrica marginada, publicat el 1978, serviria de testimoni d'aquells anys de recerca i convivència amb nadius americans. Però l'obra d'Anna Rosselló acabaria sent més extensa, havent escrit vint-i-dos llibres on explica les aventures i coneixences dels amerindis d'Abya Yala, assajos diversos sobre els catalans i les seves memòries, on hi relata la repressió franquista que va patir ella i la seva família. La filla Carme l'any 1975 també s'implicaria políticament entrant a l'organització del PSAN provisional i sent empresonada diverses vegades, arribant a ser torturada durant cinc dies a la Comissaria de la Via Laietana.
Anna Rosselló i Elias : artista_o_autor, Flix : Entitat_Geopolítica, Amèrica del Sud : ubicació, Centreamèrica : ubicació, Països Catalans : Entitat_Geopolítica, Anna Rosselló : artista_o_autor, Guerra Civil Espanyola : conflicte, Catalunya Nord : Entitat_Geopolítica, Rosselló : artista_o_autor, Josep Travesset : persona, Balaguer : Entitat_Geopolítica, Andorra : Entitat_Geopolítica, Perpinyà : Entitat_Geopolítica, Josep : persona, Segona Guerra Mundial : conflicte, Argelers : Entitat_Geopolítica, Alemanya : Entitat_Geopolítica, Anna : artista_o_autor, Barcelona : Entitat_Geopolítica, Carme Travesset : persona, Brasil : Entitat_Geopolítica, Carme : persona, São Paulo : Entitat_Geopolítica, Bolívia : Entitat_Geopolítica, Perú : Entitat_Geopolítica, Equador : Entitat_Geopolítica, Colòmbia : Entitat_Geopolítica, Panamà : Entitat_Geopolítica, Costa Rica : Entitat_Geopolítica, Nicaragua : Entitat_Geopolítica, Hondures : Entitat_Geopolítica, El Salvador : Entitat_Geopolítica, Guatemala : Entitat_Geopolítica, Mèxic : Entitat_Geopolítica, L'Amèrica marginada : obra_escrita, Abya Yala : Entitat_Geopolítica, PSAN provisional : partit_polític, Via Laietana : ubicació